Félagsmálaráðuneytið auglýsti þann 5. desember síðastliðinn embætti ríkissáttasemjara laust til umsóknar . Umsóknarfrestur var til og með 20. desember síðastliðinn . Í auglýsingunni sagði að ríkissáttasemjari starfi á grundvelli laga nr. 80 / 1938 , um stéttarfélög og vinnudeilur , með síðari breytingum . Hann annist sáttastörf í vinnudeilum milli launafólks og félaga þess annars vegar og atvinnurekenda og félaga þeirra hins vegar . Skal þess því gætt að afstaða hans sé slík að telja megi hann óvilhallan í málum launafólks og atvinnurekenda , sbr. 1. mgr. 20. gr. laga um stéttarfélög og vinnudeilur . Enn fremur er lögð áhersla á forystuhæfileika og hæfni í mannlegum samskiptum . Eftirtaldar umsóknir bárust um embættið : Umsóknirnar verða nú metnar af sérstakri ráðgefandi hæfnisnefnd sem félags - og barnamálaráðherra mun skipa . Eftirtaldir hafa verið tilnefndir til setu í nefndinni : Drífa Snædal , forseti ASÍ , og Eyjólfur Árni Rafnsson , formaður Samtaka atvinnulífsins . Auk þess mun ráðherra skipa Gissur Pétursson ráðuneytisstjóra formann nefndarinnar . Bjarnheiður Gautadóttir , skrifstofustjóri í félagsmálaráðuneytinu , mun starfa með nefndinni . Ásmundur Einar Daðason , félags - og barnamálaráðherra , mun skipa í embættið til fimm ára þegar hann hefur fengið tillögur nefndarinnar í hendur .